open-index/open-wikipedia-markdown huggingface dataset:
Filharmonia Narodowa

**Filharmonia Narodowa** er Polens nasjonalfilharmoni, og en av Europas fremste musikkinstitusjoner. 

Den ble opprettet i 1901 som Filharmonia Warszawska (Warszawa-filharmonien), og filharmonibygningen fikk en rik eklektisk utsmykning, inspirert av 1800-tallets europeiske operahus og filharmonier, etter tegninger av arkitekten Karol Kozłowski. 

Frem til utbruddet av andre verdenskrig i 1939 fremførte epokens fremste komponister sine verker med orkesteret, blant annet Grieg, Honegger, Leoncavallo, Prokofjev, Rakhmaninov, Ravel, Saint-Saëns, Richard Strauss og Igor Stravinskij. Blant de mange fremragende artister som spilte med orkesteret kan nevnes pianistene Paderewski, Rubinstein og Horowitz, fiolinistene Heifetz, Huberman, Thibaud, Ysaÿe og Sarasate, cellistene Casals og Piatigorsky, og sangerne Didur, Kiepura, Sjaljapin og Ada Sari. Filharmonien har vært vert for Frédéric Chopin Internasjonale Pianokonkurranse siden 1927, og inaugurerte dessuten Henryk Wieniawski internasjonale fiolinkonkurranse (1935). 

Andre verdenskrig avbrøt Filharmoniens virksomhet og frarøvet orkesteret mye av dets prominens i Europas musikkliv. Halvparten av orkesterets medlemmer mistet livet under krigen, mens den elegante filharmonibygningen ble bombet til ruiner. Orkesteret gjenopptok sin virksomhet i 1947, og i 1955 ble det gjort til Polens nasjonalorkester, etter at filharmonien samme år hadde blitt gjenoppbygd (skjønt i helt ny stil). I de senere år ble orkesteret forstørret, samtidig som det med sitt høye artistiske nivå på ny kunne innta plass som en av Europas fremste symfoniensembler.

I dag teller Filharmonia Narodowa 112 musikere og 100 korister. Den har gjennomført over 100 turneer på fem kontinenter, og gjestespiller regelmessig ved verdens fremste musikksentre, som Carnegie Hall, Chicago Symphony Hall, Berliner Philharmonie, Royal Festival Hall, La Scala, Teatro La Fenice, eller Suntory Hall. Symfoniorkesteret har spilt med verdens ledende dirigenter og artister, og har deltatt på mange renommerte musikkfestivaler. Det har dessuten en omfattende diskografi i samarbeid med både polske og utenlandske platekompanier.
Dis (andre betydninger)

**Dis** har flere betydninger:

* Dis, en værtilstand i form av luftfuktighet
* Diser, kvinnelige åndevesener i norrøn mytologi
* Dis (film), en norsk spillefilm fra 1995
* Dís (film), en islandsk film fra 2004
* DIS-Norge, nå Slekt og Data, Norges største forening for slektsforskere
* Aksjehandelsforkortelsen til The Walt Disney Company 
* IATA-kode for Dolisie Airport i Republikken Kongo
* Dis og dus, høflig tiltaleform
VM i ishockey for menn 1966

**Ishockey-VM 1966** var det 33. Verdensmesterskapet og det 44. europamesterskapet i ishockey. Det ble arrangert i Jugoslavia fra 3. til 13. mars og kampene ble spilt i Ljubljana. Åtte lag deltok, det ble spilt en enkeltserie der alle lagene møttes en gang.

## Resultater

 

## Tabell

## Medaljer VM

## Medaljer EM

## Kilder
* Resultater www.hockeyarchives.info
Gro Skartveit

**Gro Skartveit** (født 1965) er en norsk lokalpolitiker, sosionom og organisasjonsarbeider. Hun var i perioden 2007–2014 fylkestingsmedlem for Venstre i Rogaland og i årene 2011–2015 satt hun som ordfører i Finnøy kommune. Hun har skrevet flere bøker.

Skartveit var kommunepolitiker for Kristelig Folkeparti, men meldte overgang til Venstre i 2001 etter at hun gjorde det kjent at hun var lesbisk og hadde fått kjæreste. Skartveit var i 2008 nestleder i Venstres programkomité for stortingsvalget i 2009. Hun meldte seg ut av Venstre da partiet gikk med i Solberg-regjeringen i 2018.

Hun har siden 2017 jobbet i kriminalomsorgen og vært selvstendig næringsdrivende.

## ''Ulvar i lammeflokken. Om predikantar, makt og overgrep mot kvinner''
I den faglitteræra boka *Ulvar i lammeflokken. Om predikantar, makt og overgrep mot kvinner* fortalte Gro Skartveit sin egen og fem andre kvinners opplevelse om overgrep av kristne ledere. Skartveit debatterte dessuten tiltak for å begrense utbredelsen av slike overgrep.

Skartveits egen historie gjaldt en leder i Vestlandske indremisjon på midten av 1980-tallet. Førsteopplaget på 1500 var utsolgt innen slutten av november.

I *[[Arbeiderbladet]]* skreiv Haagen Ringnes at boka hadde en viktig misjon. Språklig kunne den hatt godt av ytterligere «sanering». I *Stavanger Aftenblad* het det at selv om «seks opplevelser med så mange likhetspunkter» kunne virke «monotont å lese», fikk Skartveit fram et viktig mønster i samfunnet. *Dagbladet* kritiserte boka i ganske betydelig grad for språklig og fortellingsmessig monotoni. «Gro Skartveit har verken språk eller framstillingsevne til å formidle disse kvinnenes erfaringer», het det om fortellingene i boka som ikke var Skartveits egen. Bokanmelder Bjørg Vindsetmo mente også at Skartveit la opp til «en klappjakt på overgripere», og at man ikke måtte, som Skartveit angivelig var blitt, «gripes av av det massehysteri som ikke minst mediene har bygd opp under». Senere biskop Tor B. Jørgensen tok til motmæle mot denne anmeldelsen, idet han fant boka viktig som en sterk og samlet dokumentasjon.

## Bibliografi
**Ulvar i lammeflokken: om predikantar, makt og overgrep mot kvinner* (1997)
**Den usynlege smerta. Om rus og pårørande* (2010)
**Livet etterpå. Om vegen vidare etter alvorlege kriser* (2016)

## Referanser


## Eksterne lenker
*
William J. Simmons

**William Joseph Simmons** (1880–1945) var en amerikansk predikant og brorskap-organisator som grunnla den andre Ku Klux Klan-organisasjonen og var leder fra thanksgiving 1915 frem til 1922 da han ble erstattet av Hiram Wesley Evans.

## Biologi
Som ung deltok han i den spansk-amerikanske krigen, og studerte senere medisin. Han ble predikant, men suspendert på grunn av ineffektivitet. Etter han i 1915 ble påkjørt av en bil, begynte han å rekonstruere klanen, som hadde nådd popularitet i sydstatene etter filmen *[[En nasjons fødsel]]*. Han fikk med seg i begynnelsen 34 menn.

Blant dem var det flere som allerede var med i en lignende klan som ble kalt the Knights of Mary Phagan, og det var også to eldre menn som hadde vært med i den første Ku Klux Klanen. Simmons tok med 15 menn opp på Stone Mountain og brente et kors, noe som ikke hadde blitt praktisert i den første klanen, men kun etter det var blitt gjort i *En nasjons fødsel*. Denne dagen dette ble gjort, regnes som den første dagen i den andre klanens historie.

## Referanser


## Eksterne lenker
*
Siv Stubsveen

**Siv Stubsveen** (født 1968) er en norsk programleder kjent fra radioprogrammet *[[Kjærlighet uten grenser]]*.  

Hun har også deltatt i TV-programmerne *[[Reisesjekken]],* *[[Kvinnene på taket]],* *[[Tilgi meg]]* og *Siv møter menn*. 

Fra og med 2019 ble hun ansatt i Radio Vinyl som programleder.

Stubsveen ble født på Hamar, men vokste opp på Eidsvoll. Hun hadde en modellkarriere i slutten av tenårene og deltok i flere missekonkurranser.

Hun giftet seg i 2022 med Ole Einar Martinsen.   

## Referanser


## Eksterne lenker
* 
*  På nett: Siv Stubsveen (VG, 2001)
Ramstadstrond

**Ramstastronde** eller **Ramstastrondi** som det egentlig skrives er et område på solsiden i Skjåk som går langs Rv15 på andre siden av Ottaelva. Området starter ved Marlo skole og strekker seg hele veien frem til Lom kommune. De østligste gårdene ligger i Lom, men det er ingen bru over. Skoleelever herfra går derfor på skole i Skjåk kommune.
Duett

:*For sangen «Duett» av Rolf Løvland, se [[Duett (Rolf Løvland)]]*
**Duett** er en musikalsk komposisjon eller stykke for to utøvere. Stykket framføres enten bare av to musikere, eller av to solister akkompagnert av en eller flere musikere. Begrepet er mest brukt om to personer som synger sammen, men en duett kan også bli framført på musikkinstrumenter. Et musikkstykke der to pianister spiller sammen på det samme pianoet, kalles for eksempel en pianoduett eller firhendig piano.

Ordet *duett* kommer fra italienske *due* og latinske ''duo'', som betyr *[[to]].* 

## Eksempel på duetter
* Julesangen «Fairytale of New York» med The Pogues hvor bandets vokalist Shane MacGowan synger duett med Kirsty MacColl
* Sangen «Duett» med Elisabeth Andreassen og Jan Werner Danielsen 
* Sangen «Where the Wild Roses Grow» med Nick Cave og Kylie Minogue fra albumet ''Murder Ballads'' utgitt av Nick Cave and the Bad Seeds
* Simon & Garfunkel var en duo som framførte duetter som for eksempel «The Boxer»
* Tom Jones ga i 1999 ut albumet *[[External|Reload]]* som består av duetter mellom ham og diverse andre artister

## Se også
* Duo

## Referanser
Trio

**Trio** (nært beslektet med **tersett**) betegner oftest et ensemble med tre utførende musikere.

*Trio* brukes også om mellomstykket i en sats på A-B-A-form, men denne artikkelen omhandler begrepet i den første betydningen. 

Avgrensingen mellom trio og tersett er ofte tilfeldig, men her er noen ledetråder:
* En gruppe av tre utførende musikere kalles vanligvis *trio*, særlig om det er snakk om instrumentalmusikk
* En gruppe med tre vokalister kalles en *tersett* selv om de akkompagneres av instrumenter 
* Et musikkstykke for tre *identiske* instrumenter kalles en *tersett*
* Et musikkstykke for tre *ulike* instrumenter kalles vanligvis for en *trio*.

## Klassisk musikk
I kunstmusikken er den vanligste triobesetningen pianotrioen med fiolin og cello. De mest kjente verkene er skrevet av Ludwig van Beethoven, Johannes Brahms, Antonín Dvořák, Felix Mendelssohn Bartholdy, Wolfgang Amadeus Mozart og Robert Schumann. Også Joseph Haydn skrev sent i karrieren betydelige trioverk, og allerede Johann Sebastian Bach føyde en bassgambestemme til fiolin og cembalo.

Stryketrioen er også vanlig, oftest med fiolin, bratsj og cello. Ludwig van Beethoven og Wolfgang Amadeus Mozart skrev kjente stryketrioer og Antonín Dvořák skrev en «tersett» for to fioliner og bratsj.

Det finnes mange andre triobesetninger. Kjente eksempler er Beethoven og Brahms som begge skrev en trio for klaver, fiolin og Waldhorn og Mozarts *Kegelstatt-trio* for klaver, bratsj og klarinett. Det ble skrevet viktige verk for uvanlige besetninger, men de er bare unntak.

Etter navnet å dømme hører barokkmusikkens triosonate i denne kategorien, men her dreier begrepet *trio* seg om antall stemmer. Siden en klaverspiller kan spille alle tre stemmene alene, eller generalbass-stemmen kan utføres av flere musikere kan en triosonate framføres av færre eller flere enn tre musikere.  

## Jazz
I jazzmusikken finnes det tallrike eksempler på trioer som spiller i de forskjelligste besetninger. Noen eksempler er:
* Klaver, slagverk, kontrabass
* Saksofon, kontrabass, slagverk
* Saksofon, gitar, slagverk
* Trekkspill, gitar, kontrabass
* Vokalist med en rytmeseksjon (eks. trommer og bass).
Thore Vestby

**Thore Ottar Vestby** (født 1951) er en norsk politiker (H) som var ordfører i Frogn kommune fra 2003 til 2015. Han var også vararepresentant til Stortinget i to perioder (2009–2013 og 2013–2017).

I 2018 nominerte Vestby Kinas statsminister Xi Jinping til Nobels fredspris for hans arbeid med utviklingsprosjekt Ett belte, én vei.

Vestby har fortalt *[[Akershus Amtstidende]]* at han stemte på partiet Rødt i 2021.

## Referanser


## Eksterne lenker
* 
* 
*
Forelskelse

**Forelskelse** er en følelse av stor beundring for tiltrekning mot eller begjær etter en annen person. Forelskelsen kan gi en opplevelse av intens lykke og velvære, og skyldes hormoner som utløser en naturlig rus i kroppen. Alle aldersgrupper kan bli forelsket, men følelsen kan være særlig intens i puberteten. Noen anser forelskelsen som en nødvendig drivkraft for å få og oppdra barn sammen.

Forelskelsen uttrykker gjerne mer eller mindre overveldende følelser, enten det dreier seg om hemmelige, romantiske kjærlighetsdrømmer, seksuell tiltrekning eller blind lidenskap og forvirrende affekt. Følelsen likner derfor mer på forbigående galskap enn på fornuftsbasert eller selvoppofrende kjærlighet og vennskap, der det er vanlig med hengivende omsorg, medfølelse og trofasthet.

## Historikk
Opp gjennom historien er det en rekke fortellinger om sterke forelskelser og de handlingene som følelsene har utløst, ikke minst i Bibelen. Offentlige kjærlighetshistorier er ellers godt stoff for den moderne kjendis- og skandalepressen. Et kjent eksempel er britiske kong Edvard VIIIs forelskelse i den fraskilte Wallis Simpson som førte til at kongen abdiserte i 1936.

## Se også
* Dagdrøm
* Empati
* Flørting
* Frieri
* Galskap
* Kjærlighet
* Kjærlighetsbrev
* Kjærlighetssorg
* Lyst
* Narkissos
* Lidenskap
* Seksualitet
* Sjalusi
* Stevnemøte
* Sympati
* Utroskap

## Eksterne lenker
* 
* Søk på «forelskelse» i norske ordbøker: 
* Ung.no om forelskelse
* Samliv.net om forelskelse 
* Doktor Online om forelskelse og samliv
* Skolenettet.no om samliv og forelskelse
* Newton om forelskelse
* Klikk.no om forelskelse og galskap
Waldo

**Waldo** kan vise til:
*Waldo (roman), en «short- story» av den amerikanske sciencefictionforfatteren Robert A. Heinlein.
*Waldo (teknikk), kjelenavn på en mekanisk innretning.
Endotoksin

**Endotoksiner** er potensielt giftige, naturlige komponenter som finnes i patogene organismer som f.eks bakterier.

LPS (lipopolysakkarid) er et prototypisk eksempel på et endotoksin og av historiske grunner brukes ofte LPS som et generelt navn på endotoksiner.

I kontrast til et eksotoksin, som produseres av bakterien,for så å skilles ut i løselig form, er endotoksiner en bestanddel av den gram-negativ bakteries egen cellevegg, som først skilles ut, og kan bli toksisk når cellen lyserer. Fordi endotoksiner først frigis når cellen dør, har de som regel lavere toksisk effekt enn eksotoksiner som kan skilles ut kontinuerlig mens cellen vokser.
Den er et relativt svakt immunogen. Immunresponsen ikke sterk nok til å nøytralisere toksinet.
Lipopolysakkarid

**Lipopolysakkarider** (**LPS**) er store molekyler som består av tre kovalent bundne sub-enheter: 
*lipid A
*kjerne-polysakkarid
*O-polysakkarid 

De finnes i den ytre membranen på gram-negativ bakterier. Hos de patogene artene er lipid A det som forårsaker den toksiske effekten. Polysakkaridkjeden varierer hos forskjellige bakterier, gjør komplekset vannløslig og er den mest immunogene delen. Både lipiddelen og polysakkariddelen må være til stede for at toksinet skal ha en effekt in vivo.
Stavanger Svømmestadion Gamlingen

**Stavanger Svømmestadion Gamlingen** er et utendørs svømmeanlegg ved Mosvangen i nærheten av Mosvatnet. Gamlingen har lange tradisjoner som byens eneste oppvarmede utendørsbasseng.

Anlegget er åpent hele året, selv på vinteren. Gamlingen er utstyrt med 25 meters basseng, barnebasseng, trimrom og felles badstu.

Stavanger Svømmestadion blir besøkt av mer enn 200&nbsp;000 personer i året. (Det var mer enn 250 000 besøkende i 2017).

I 2018 ble anlegget «Årets idrettsanlegg» i Norge.

Marken der tidligere Gamlingen lå, den såkalte Vålandsmarken, hadde vært brukt som fotballbane fra begynnelsen av 1900-tallet, men under 1. verdenskrig ble marken pløyd opp for matauk. Fotballspillerne som brukte marken måtte da flytte til Stavanger stadion som ble åpnet i 1917. Siden slapp idrettsfolkene til igjen på Vålandsmarken, som fra da av ble kalt Gamlingen, i motsetning til den nye Stavanger stadion .

## Referanser
TV-reklame

**TV-reklame**, også omtalt som **fjernsynsreklame**, er reklame som formidles til målgruppen med TV som medium. For kommersielle TV-kanaler er reklame den viktigste inntektskilden.

## Reklamefilm

Kommersielle kanaler har sekvenser med reklame både i og mellom programmene. Ofte hvert kvarter eller hver halvtime.

## Sponsing
Sponsing er betaling i form av penger, varer eller tjenester til en TV-produksjon. Gjenytelsen til sponsoren er eksponering av navnet på et produkt eller bidragsyteren. Sponsing har økt mye de siste ti årene. Sponsing kan virke inn på innholdet på to måter. Det kan ha innvirkning på det enkelte stoffet og det kan ha innvirkning på hvilke produksjoner som blir laget.

I Norge er NRK en statseid kanal, og skal hovedsakelig få sine inntekter gjennom lisens og statsstøtte. Derfor bestemte Stortinget i 1995 at sponsing kun kan stå for 1 % av driftsinntektene til kanalen.

## Produktplassering

Produktplassering er et eksempel på direkte sponsing, som ikke er så vanlig i Norge. Annonsørene betaler for at en kanal skal bruke deres produkter i programmer. Om dette ikke annonseres i rulleteksten er det skjult reklame.

## Eksterne lenker
* 
* Gullblyanten 
* Gullfisken
Liste over ordførere i Frogn

**Liste over Frogns ordførere** er en liste over ordførere i Frogn kommune i Akershus. Drøbak kommune ble i 1962 innlemmet i Frogn.
 

## Se også
*Liste over ordførere i Drøbak

## Eksterne lenker
* Ordførere i Frogn 1937–1961
* Ordførere i Frogn 1962–
Anders Sørensen Vedel

**Anders Sørensen Vedel** (født 9. november 1542 i Vejle (derav tilnavnet), død 13. februar 1616 i Ribe) var en dansk prest og historiker.

## Biografi
I Norge er han mest kjent som opphavsmann til *[[Hundreviseboka]]* (*Et hundrede udvalgte danske viser*), der han skrev ned middelalderballader og andre viser som var kjent i folketradisjonen. *Hundreviseboka* kom ut i 1591, og er den første i sitt slag i Nord-Europa. Vedels visesamling har vært et viktig referanseverk for norsk balladeforskning.

I perioden 1570-75 oversatte han Saxos *[[Gesta Danorum]]* fra latin til dansk. Som historiker var han i gang med å samle materiale til en stor danmarkshistorie, og nådde 22 bind før han måtte oppgi arbeidet.

## Referanser


## Eksterne lenker
* Biografi på Prosjekt Runeberg
* Vedel på Kalliope
Badebukse

**Badebukse** er et klesplagg menn tar på seg når de skal bade. Navnet dekker også klesplagg som brukes før og etter badet. Det tilsvarende kvinnelige plagget kalles oftest bikinitruse.

Badebukser har variert i form og benlengde mellom midt på leggen til nesten ikke benlengde og er nå tilbake til rundt kneet. Nyere badebukser kan være ettersittende, mens det for få år siden skulle være boksershorts.

## Se også
* Kortbukse
* Badetøy

## Eksterne lenker
* 
*
Jåttåvågen

**Jåttåvågen** er en våg i Hinna bydel i Stavanger kommune. **Hinnavågen** og **Jåttåvågen** blir av og til brukt for å betegne henholdsvis nordre og søndre del av vågen, men de to navnene blir ofte brukt synonymt.

Fra 1970 til 1990-årene var Jåttåvågen et stort industriområde, hovedsakelig for offshore-industrien, 
I løpet av en tyveårsperode ble det bygget 17 betongplattformer i vågen.   Arbeidet startet i 1971 med byggingen av lagertanken til Ekofiskfeltet, et arbeid som varte i to år.  Norwegian Contractors utviklet i Jåttåvågen Condeep-plattformen, og den første av en lang rekke plattformer ble ferdigstilt i 1973. På det meste var nesten 3000 arbeidere sysselsatt med glidestøping i Jåttåvågen. «Det skjeve tårnet» er fremdeles et godt synlig merke etter den aktive anleggsperioden, som ble avsluttet i 1995.

Fra 2000 har industrivirksomheten vært trappet ned, og området har blitt populært for boligutbygging.

Jåttåvågen er nå et stort utbyggingsområde i Hinna bydel sør i Stavanger kommune. Her skal det oppføres flere tusen nye boliger. Viking stadion, hjemmearenaen til fotballaget Viking, ligger i Jåttåvågen.

## Viking i Jåttåvågen
*se også* Viking stadion

Viking stadion er hjemmearenaen til fotballaget Viking. Rundt 2000 hadde Viking i mange år ønsket seg et nytt fotballstadion, og etter mange og lange diskusjoner falt det geografiske valget på Jåttåvågen i Hinna bydel. Viking FK fikk gratis tomt av Stavanger kommune, sammen med 50 millioner kroner i startkapital. Tidligere spilte Viking på Stavanger stadion. Det kostet 160 millioner kroner og ble åpnet 1. mai 2004 da Viking spilte 1&ndash;1 i seriekamp mot Molde. Denne investeringen i Jåttåvågen førte til en oppblomstring for området, med utbyggingen av Hinna Næringspark, flere boligblokker langs Gandsfjorden, samt Jåttå videregående skole.

## Dobbeltspor Sandnes - Stavanger

T. Stangeland Maskin AS fikk 2. november 2006 tildelt grunnentreprisen på Jåttåvågen for i underkant av 90 millioner kroner. Dette var første grunnentreprise som ble lagt ut på det nye dobbeltsporet av Jærbanen mellom Sandnes og Stavanger.

Entreprisen innebar bygging av Jåttåvågen holdeplass, 700 meter jernbanespor og flere større brukonstruksjoner. Jåttåvågen holdeplass ligger mellom Jåttå videregående skole og Viking stadion. Like nord for holdeplassen ble hovedatkomsten til Jåttåvågen utvidet til firefeltsveg med gang- og sykkelveg.

## Litteratur
* Per Christian Omvik og Tor Jørgen Stray Zahl Pettersen: *Jåttåvågen; steds- og landskapsanalyse*, Stavanger 1999. ISBN 82-91544-18-2
Kult

**Kult** eller **kultus** kommer fra latin *colere* som betyr «å dyrke». Kult eller kultus er religion omsatt i rituell handling og handler om den praktiske utøvelsen av religionen. Kult eller kultus er en rituell handling rettet mot det hellige, for eksempel en gudstjeneste.  Kult eller kultus kan også være fra nesegrus beundring til forguding av en person.

Kult utføres ofte av flere i fellesskap for å dyrke sin tro overfor en eller flere guder eller overmenneskelige vesener, ved hjelp av blant annet lesing av hellige tekster, sang, dans, måltider, ofring og/eller andre ritualer. Et sted hvor mennesker som tilhører en kult samles kalles et kultsted.

## Referanser
VM i ishockey for menn 1967

**Ishockey-VM 1967** var det 34. verdensmesterskapet og det 45. europamesterskapet i ishockey. Det ble arrangert i Østerrike fra 18. til 29. mars og kampene ble spilt i hovedstaden Wien. Åtte lag deltok, det ble spilt en enkeltserie der alle lagene møttes en gang.

## Resultater

## Tabell

## Medaljer VM

## Medaljer EM

## Kilder
* Resultater www.hockeyarchives.info
Pirkko Määttä

**Pirkko Määttä** (født 7. mars 1959 i Kuusamo) er en tidligere finsk langrennsløper som konkurrerte fra 1982 til 1995. Hun vant to olympiske bronsemedaljer på 4 x 5&nbsp;km stafett (i Sarajevo 1984 og Calgary 1988).

Määttä vant en medalje av hver valør under VM 1989: Gull på 4 x 5&nbsp;km, sølv på 10&nbsp;km klassisk og bronse på 15&nbsp;km.

## Referanser


## Eksterne lenker
*
DBC Pierre

**DBC Pierre** (født 1961) er en australsk-britisk forfatter kjent for romanen *[[Vernon God Little]]* (2003).

Pierre ble født Peter Warren Finlay i Adelaide i Australia, men vokste opp i Mexico og delvis i Storbritannia. Han kom fra en velstående familie og hadde derfor en privilegert barndom, men da han var 16 år døde faren. På samme tid nasjonaliserte den meksikanske presidenten økonomien, noe som gikk hardt utover familiens økonomiske situasjon. I ungdomsårene førte han et liv som for en stor grad besto av fester, dop og alkohol og levde slik gjennom hele 1980-tallet og det meste av 1990-tallet. I tillegg til dette la han seg opp stor gjeld for å finansiere sitt narkotikaforbruk.   

I 2000 flyttet han til Irland, hvor han begynte på sin første bok, *[[Vernon God Little]]*, som innbragte ham Booker-prisen i 2003.  

## Bibliografi
**Romaner**

* *[[Vernon God Little]]* (2003)
* *Ludmila's Broken English* (2006)
* *Lights Out in Wonderland* (2010)
* *Breakfast with the Borgias*  (2014)
* *Meanwhile in Dopamine City* (2020)

; Sakprosa
* *Release the Bats* (2016)

; Noveller
* *Suddenly Doctor Cox* (2009)
* *Petit Mal* (2013)

## Referanser


## Eksterne lenker
* 
* Hjemmeside
Kurt Maflin

**Kurt Maflin** (født 8. august 1983) er en profesjonell snookerspiller som er født og oppvokst i London, men som har bodd i Oslo siden 2003 og som representerer Norge.

## Karriere
Han spilte for England i proffserien i 2001, men falt ut fra denne samme sesong. Sommeren 2006 overrasket han i turneringen *German Open*, der han slo John Higgins, rangert som nummer 4 i verden, 3-0 i mellomspillet. I november samme år vant han amatørverdensmesterskapet, og var med i proffligaen i 2007/08 uten å komme lenger enn til kvalifiseringen. Han falt dermed ut av touren for neste sesong.

Maflin spilte bra i kvalifiseringen til Masters og kom til finalen etter å ha slått blant annet Jimmy White. I finalen møtte han Barry Hawkins, men tapte 4&ndash;6, og gikk dermed glipp av muligheten til å spille i hovedturneringen.

I finalen i Welsh Open og China Open 2008 var Maflin ekspertkommentator på Eurosport sin sending.

Etter å ha vunnet europeisk playoff var Maflin igjen klar for profesjonell snooker i sesongen 2010/-11.

Maflin stod for karrierens til da kanskje største prestasjon da han 4. januar 2013 slo tidligere verdensmester Neil Robertson i 16-delsfinalen i München Open med sifrene 4-3.

Maflin avsluttet sesongen 2014/15 med å kvalifisere seg til VM i Snooker (Betfred World Championship) for første gang. I første runde i verdensmesterskapet møtte han regjerende verdensmester Mark Selby. Maflin var nær ved å slå ut Selby av turneringen, men tapte til slutt i det avgjørende 19. partiet. Kampen ble spilt lørdag 18. april 2015. 

I 2019 slo han fire ganger verdensmester i snooker, John Higgins, i Evergrande China Championship og gikk videre til kvartfinale.

I VM 2020 slo Maflin ut John Higgins i åttendedelsfinalen og ble første ikke-britiske europeer siden 1988 til å gå til kvartfinalen.

Siden 2017 har Maflin regelmessig vært ekspertkommentator på Eurosport Norge sine snookersendinger.

## Privatliv
Kurt Maflin giftet seg med snookerspilleren Anita Rizutti i mai 2013. De bor i Oslo og har en sønn sammen.

## Referanser


## Eksterne lenker
*
Arild Huitfeldt (rikskansler)

**Arild Huitfeldt** (1546–1609) var en dansk-norsk historiker og statsmann.

Huitfeldt ble født på Bergenhus i Bergen, der faren var lensherre. Han fikk selv flere len i Skåne, og i 1586 tok han sete i riksrådet. En periode under Christian IV var han rikskansler, med ansvar for rikets justisvesen. I 1606 fikk han et apoplektisk anfall og trakk seg tilbake til slektsgodset Herlufsholm ved Næstved.

Huitfeldt skrev den første komplette rikskrønike, *Danmarks Riges Krønike* i 10 bind, 1595-1603 blant annet med inspirasjon fra *[[Rydårboken]]* fra Ryd kloster. 

## Referanser


## Eksterne lenker
* Om Huitfeldt i ''Dansk Biografisk Leksikon''
* Ilsøe, Harald: Arild Huitfeldts krønike konfronteret med Anders Sørensen Vedel og eftertiden , *Fund og Forskning*, Bind 14 (1967)
Enzo Ferrari (bilmodell)

**Enzo Ferrari** (2002–04) var en superbil fra den italienske bilfabrikken Ferrari, oppkalt etter selskapets stifter, Enzo Ferrari (1898–1988).  Rundt 500 ble laget.

Den hadde teknologi fra Formel 1 som karosseri i karbonfiber, sekvensiell girkasse og keramiske bremseskiver, og var fabrikkens første med den nye 6-liters og 65-graders V12-motor på 660 hk.  

Som superbil etterfulgte den Ferrari F50 (1995–97). Enzo dannet grunnlag for Ferrari FXX fra 2005. Neste superbil i rekken ble LaFerrari i 2013.

Modellen ble først vist på bilutstillingen i Paris i 2002 og forhåndssolgt i 343 eksemplarer til lojale kunder av Ferrari. Senere bygget fabrikken etter eget sigende ytterligere 50 stykk. Den 8. november 2005 annonserte Ferrari at nok et eksemplar av Enzo skulle bygges, slik at det totale antallet ble 400. Denne bilen, med chassisnummer #ZFFCZ56B000141920, ble auksjonert bort av auksjonsfirmaet Sotheby's den 28. juni 2005, til inntekt for ofre etter tsunamien i Indiahavet 2004. Bilen ble solgt for 1&nbsp;274&nbsp;229 amerikanske dollar, nesten dobbelt så mye som listeprisen. Enzo Ferrari ble også solgt til Norge til en estimert pris på seks millioner kroner.

Senere opptellinger har anslått at 500 biler ble laget.

## Referanser


## Eksterne lenker
*
Sandmile

**Sandmile** er det danske ordet for en åpen sanddyne av flygesand. Den kan karakteriseres som en vandrende klitt som er det danske navnet på sandformasjonene vi finner langs Nordsjøkysten.

Fra 1500-tallet og fram til sent i 1800-tallet var store areal langs Nordjyllands vestkyst dekket av flygesand, som befolkningen etterhvert fikk kontroll over ved hjelp av marehalmutplanting og verneskog. Der er fortsatt to sandmiler igjen i et naturvernet område. 

En av dem, *Råbjerg Mile* nær Skagen, har vandret ca. 1,5&nbsp;km østover siden 1900. Den forventes å nå østkysten i løpet av anslagsvis 150–200 år. Den vil da ha begravd en del gårder og både veien og jernbanelinjen fra Frederikshavn til Skagen.
Stokkavatnet (Forus)

**Stokkavatnet** på Forus og Stokka er et tidligere innlandsvatn i Stavanger, Sandnes og Sola kommuner i Rogaland fylke. Det ble uttømt og tørrlagt i perioden 1908–1912 for å gi rom for dyrket mark.

Det var i alt 12 holmer i vatnet. De fleste av dem ble sprengt vekk. I dag finnes kun to av dem igjen som små bergknatter.

Den største av holmene var Svanholm (tidligere Stokkaholmen) som har gitt navn til gata Svanholmen. Noe av den er fortsatt igjen, og danner nå det høyeste punktet der som Stokkavatnet lå, 10,78 moh.

Området er i dag bygget ut og utgjør vestsiden av regionens største næringsområde på Forus, Stokka og Lura.
Fånefjell

**Fånefjell** er 745 m høyt fjell i Bygland kommune i Aust-Agder. Det går ut som et nes i innsjøen Byglandsfjorden som ligger 202 moh, med en stupbratt fjellside på sørsiden.  Veien forbi Fånefjell ble regnet som et av de to vanskeligste partiene på landeveien gjennom Setesdal. Byklestigen var det vanskeligste, deretter kom **Fånekleivene**.

Ved Fånefjell er det fire generasjoner vei, langs fire helt ulike traseer. De eldste veiene forbi Fånefjell er rideveier og ble kalt *Fånekleivene*. Den eldste rideveien går rundt fjellet på østsiden og dateres til 1500-tallet. Den første kjøreveien kom i 1842, også den har trasé over fjellet. Den tredje veien er et spesielt interessant veihistorisk kulturminne fra 1923. Denne veitraseen går rundt fjellet på yttersiden mot fjorden, og på et spektakulært parti der fjellet går stupbratt i fjorden er veien sprengt inn i den loddrette fjellsida som en såkalt halvtunnel. Denne halvtunnelen er ofte avbildet. Den fjerde og nyeste traseen går gjennom fjellet: Fånefjelltunnelen.

Halvtunnelen på yttersiden av Fånefjell gjorde det mulig å kjøre buss langs Byglandsfjorden. Setesdal Bilruter startet bussrute fra Ose til Bykle i 1920, og noen år seinere ble ruta forlenget ned til Byglandsfjord. Halvtunnelen er nå stengt for all ferdsel pga. rasfare.

I Nasjonal verneplan for veger, bruer og vegrelaterte kulturminner omtales kulturminnene ved Fånefjell som Fånefjell vegmiljø. I 2009 ble vegmiljøet ved Fånefjell fredet etter lov om kulturminner..

## Referanser


## Kilder
*Vegen og vi. 2005:14.
*Setesdal Bilruters hjemmeside om selskapets historie.

## Se også
*Fånefjelltunnelen

## Eksterne lenker
* Riksantikvaren: Disse 40 vegstrekningene er fredet (21. desember 2009)
* Om Fånefjell i Nasjonal verneplan for veger, bruer og vegrelaterte kulturminner 
* Bilde av halvtunnelen langs fjorden
*
Kulturminneåret 1997

**Kulturminneåret 1997** ble arrangert over hele landet etter initiativ fra Miljøverndepartementet og Riksantikvaren. Det ble arrangert kulturminnestafett fra nord til sør med hovedstaden som mål, og de aller fleste kommuner i hele landet kåret sitt kulturminne. 

## Referanser
Møne

:*For tegnet *'^**, se [[cirkumfleks]]''

Et **møne*' (takrygg) er den høyeste delen (vinkelpunktet) av en takflate på en [[bygning]]. Et flatt [[Tak (arkitektur)|tak]] har derfor intet møne.

Ved bruk av [[tegl]]stein eller [[takplate]]r, blir mønet dekket av [[mønepanne]]r (takplater) eller mønestein (teglstein).

==Litteratur==
* Ahlstrand, Jan Torsten.; *Arkitekturtermer''. Lund: Studentlitteratur, 1976, ISBN 91-44-02852-0
Kloroplast

**Kloroplaster** er celleorganeller som finnes i planter og eukaryote alger. Kloroplastene absorberer sollys, og bruker denne energien til å produsere glukose og oksygengass av vann og karbondioksid. Denne prosessen kalles fotosyntese. Kloroplasten er dermed en energiomdanner. Navnet kloroplast er satt sammen av de greske ordene *chloros* som betyr grønn, og *plast* som betyr form &ndash; tilsvarende organellens form og farge. Når kloroplasten er grønn, betyr det at den absorberer alle fargene i lysspekteret unntatt grønn.

## Struktur
Kloroplastene har et dobbelt membransystem rundt et væskefylt rom, stroma. I stroma ligger det stabler av blæreformete sekker som kalles grana, eller granum i entall. En sekk (thylakoid) består av væske som er pakket inn i en membran. Denne membranen kalles thylakoidemembranen eller fotosyntesemembranen (se figur). Pigmentene i thylakoidemembranen absorberer lys og omdanner det til kjemisk bundet energi i molekylene ATP og NADPH. Det viktigste pigmentet er *[[klorofyll]]*. Det finnes flere ulike klorofyllmolekyler, og hvilken type som finnes i thylakoidemembranen er avhengig av organismegruppe. Grønne planter har karotenoider i tillegg til klorofyll i thylakoidemembranen, noe som gjør at plantene kan absorbere flere av bølgelengdene (fargene) i lysspekteret.

## Biokjemi
Kloroplasten bruker energien i ATP og NADPH til å lage glukose.

Fotosyntesen er den biokjemiske prosessen der lysenergi blir gjort om til kjemisk bundet energi.

Karbondioksid og vann blir ved hjelp av lysenergi gjort om til glukose og oksygen:

vann + karbondioksid + lysenergi → glukose + oksygen 

6H2O + 6CO2 + lysenergi → C6H12O6 + 6O2

## Galleri

Fil:Chloroplasten.jpg|Planteceller med synlige kloroplaster.
Fil:Chloroplast.svg|Se avsnittet Kloroplastens strukturer
Fil:Thylakoid_membrane.svg|Diagram over fotosyntesemembranen der den lysavhengige delen av fotosyntesen foregår

## Kloroplastens strukturer
# ytre membran
# rom mellom de to membranene
# indre membran (1+2+3: ytre membransystem)
# stroma (væskefylt rom)
# thylakoid lumen (innsiden av thylakoiden)
# thylakoid membran
# granum (stabel av thylakoider)
# thylakoid
# stivelseskorn
# ribosom
# kloroplastens DNA
# plastoglobulus (fettdråpe)
Fylkesvei 2510

**Fylkesvei 2510** går mellom Eidsbru i Vang og Lomen i Vestre Slidre kommune.

Frem til 2019 hadde veien betegnelsen fylkesvei 293 (Oppland).

## Kommuner og knutepunkter

## Referanser




## Eksterne lenker
* Vegvesenets vegkart 
*
VM i skiskyting 1986

Det **22. [[VM i skiskyting|verdensmesterskapet i skiskyting]]** for menn ble arrangert fra 18. til 23. februar 1986 i Oslo. 

Det **3. verdensmesterskapet for kvinner** ble arrangert sammen med junior-VM fra 13. til 16. februar i Falun i Sverige.

## Medaljevinnere
### Kvinner
} || 1.05.52,0
|  || +17,0
|  || +3.58,0
|}

### Menn

## Resultater
### Menn
#### 10 km sprint

**Dato**: 21. februar
Peter Angerer fra Vest-Tyskland kom opprinnelig på andreplass, men ble diskvalifisert etter at det ble oppdaget spor av et forbudt, prestasjonsfremmende middel i dopingprøven.

#### 20 km normaldistanse

**Dato**: 22. februar

#### 4 x 7,5 km stafett

**Dato**: 23. februar
Vest-Tyskland kom i mål på tredjeplass. Laget ble imidlertid diskvalifisert etter at det ble funnet spor av forbudte, prestasjonsfremmende midler i dopingprøvene til Peter Angerer og Franz Wudy. 

### Kvinner

#### 5 km sprint

#### 10 km normaldistanse

#### 3 x 5 km stafett

## Medaljestatistikk

## Kilder
*Resultater, VM i skiskyting – menn  hos firstskisport.com
*Resultater, VM i skiskyting – kvinner hos firstskisport.com
*IBU - offisiell resultatdatabase hos biathlonworld.com
*1985-86 Biathlon Schedule hos realbiathlon.com
Byklestigen

**Byklestigen** er et særdeles vanskelig og farlig parti på den gamle veien mellom Valle og Bykle i Setesdal. I dag går riksvei 9 i tunnel på dette stedet.  

Byklestigen var en bratt klev med rekkverk på begge sider. Veien var så bratt at det ikke var mulig å ri og heller ikke ha kløv på hesten uten at det var folk til å hjelpe. Om vinteren var det spesielt vanskelig når det var vannsig fra fjellet som frøys til is. 

Byklestigen ble valgt til Bykle kommunes kulturminne i kulturminneåret 1997. Veien er foreslått vernet i Nasjonal verneplan for veger, bruer og vegrelaterte kulturminner.

I 1879 ble en smal vei sprengt ut i fjellsiden så at det ble mulig med hest og vogn, senere bil. Den ble gjort noe bredere i 1930-årene, og Byklestigtunnelen ble åpnet i 1983.
## Referanser

## Eksterne lenker
*https://www.visitnorway.se/listings-setesdal/byklestigen-gammel-ferdselsvei-2-km-t-r/16629/
VM i ishockey for menn 1969

**Ishockey-VM 1969** var det 36. verdensmesterskapet og det 47. europamesterskapet i ishockey. Turneringen skulle egentlig ha gått i Tsjekkoslovakia, men på grunn av urolighetene der ble det ved en konferanse i oktober 1968 i Genève i Sveits besluttet av Det internasjonale ishockeyforbundet (IIHF) å flytte den til Sverige.

Turneringen ble arrangert i Sverige fra 15. til 30. mars og kampene ble spilt i hovedstaden Stockholm. Seks lag deltok i A-VM, det ble spilt en dobbelserie der alle lagene møttes to ganger. Det ble en meget jevn turnering der tre lag fikk samme antall poeng, men som vanlig ble det Sovjetunionen som stakk av med gullmedaljene, de vant sitt sjuende strake verdensmesterskap.

## Resultater

## VM-tabell

## EM-tabell

## Medaljer VM

## Medaljer EM

## Kilder
* Resultater www.hockeyarchives.info
Flekktyfus

**Flekktyfus** (fra gresk *typhos*, på norsk: røykfylt, disig), viser til pasientens omtåkede febertilstand (fra gresk , "feber") var i tidligere tider en fryktet sykdom med utbrudd som tok livet av tusener, spesielt under kriger og i hungerår. Nå til dags er sykdommen meget sjelden, og forekommer nesten bare blant fattige i visse tropiske høylandsområder.

Flekktyfus skyldes to arter bakterier, *[[Rickettsia typhi]]* eller *[[Rickettsia prowazekii]]*. Begge overføres til mennesker gjennom kroppslus og enkelte andre insekter. Sykdommen bryter ut med plutselig høy feber, intens  hodepine, indre blødninger og karakteristisk flekket utslett. Dødeligheten stiger med alderen. Utbrudd som skyldes *Rickettsia prowazekii* er vanligvis noe mildere, og forekommer oftest hos eldre mennesker som har blitt smittet som unge.

## Vaksine og forebygging
Et voldsomt utbrudd av flekktyfus var en av årsakene til at Canada gikk tapt for Frankrike, da rundt  sjøfolk ble smittet og omkom på den franske atlanterhavsflåten i 1757–1758. Flekktyfus fortsatte å ta livet av mange, særlig i Øst-Europa under første verdenskrig. Den første effektive tyfus-vaksinen ble utviklet av den polske zoologen Rudolf Weigl i mellomkrigstiden.
Bedre, billigere og mindre risikable vaksiner ble utviklet under andre verdenskrig.

Det finnes ingen tilgjengelig vaksine i Norge. Sykdommen overføres fra rotter til mennesker gjennom lus. Man blir ikke smittet hvis man unngår å få kroppslus.

## Behandling
Uten behandling kan flekktyfus være dødelig, særlig den epidemiske formen. Hvis sykdommen behandles på et tidlig stadium med antibiotika vil den kunne stanses i nesten alle tilfeller. Alle rickettsia-artene er følsomme for tetrasykliner og kloramfenikol. Førstevalg er doxycyklin.

## Flekktyfus i dag
Etter andre verdenskrig har flekktyfus-epidemier forekommet i Øst-Europa, Asia, Midtøsten og deler av Afrika. Ifølge Verdens helseorganisasjon dør omtrent 0,2 mennesker av flekktyfus per én million mennesker i året.

Med en verdensbefolkning på rundt 8 milliarder mennesker betyr det omkring  dødsfall i året.

## Referanser


## Eksterne lenker
*
Erklæringsteorien

**Erklæringsteorien** er en avtalerettslig teori. Den innebærer at den som avgir en erklæring kan bli bundet selv om vedkommendes utsagn ikke stemmer overens med hva hen har ment å uttrykke. Mens viljesteorien legger vekt på *hva avgiver av utsagnet har ment,* legger erklæringsteorien vekt på hvordan utsagnet er *naturlig å forstå* for en normalt oppegående person. Den innebærer derfor en mer objektivisert tilnærming til spørsmålet om avgiver er forpliktet av utsagnet. Teorien ble først utformet i Tyskland, men Fredrik Stang utformet den for norske forhold. Norsk rett kan derfor sies å bygge på en variant av erklæringsteorien.
## Referanser
«Restauration»

**«Restauration»** var opprinnelig en jakt, bygd i Hardanger i 1801. Båten ble siden ombygd («fortømret») til en slupp i Egersund (perioden 1815–1820). Båtens navn var først «Emmanuel», men ble etter ombygging til sluppen «Restauration». I  1825 dro sluppen «Restauration» fra Stavanger med emigranter til Amerika. Denne utferden regnes ofte som starten på den norske utvandringen til USA.

## Bakgrunn
Sluppen seilte fra Stavanger 4. juli 1825 (noen kilder har 5. juli 1825) og ankom New York tre måneder senere, den 9. oktober, etter en strabasiøs ferd. Båten var på omtrent 39 tonn, 54 fot lang og 16 fot bred. Det var 52 mennesker ombord, de fleste kvekere eller dissentere. Kaptein på båten og leder for «sluppefølget» var Lars Larsen Geilane. Under turen fikk Larsen og konen Martha en pike som ble døpt Margaret Allen, etter en kjent engelsk kvekerkvinne. Sluppefølget ble møtt av Cleng Peerson i New York, og slo seg ned ved Ontariosjøen i Kendall township i staten New York.

Ferden ble opptakten til en massiv norsk utvandring til Amerikas forente stater (USA).

## Bygging av kopi

En kopi av «Restauration» er bygget på Judaberg i Finnøy kommune, Rogaland. 
Initiativtakerne, båtentusiaster rundt båtbyggeriet til Jørn Flesjå, står bak dette og båten ble sjøsatt 15. april 2010.

## Utvandrermarkeringen 2025

Som markering av jubileet for de første utvandrerne som dro med Restauration i 1825, vil den nye Restauration igjen seile samme rute som for 200 år siden. Reisen og jubileet har fått kallenavnet Crossings 200. Reisen vil gå over 98 dager, slik som den opprinnelige reisen som startet den 4. juli 1825 og ankom New York den 9. oktober samme år.

## Galleri

Fil:Steinstøtte for skuta Rstauration 1825.jpg|Steinstøtte til minne om skuta Restauration. Den står i Bjergstedparken i Stavanger. Over teksten skimtes en tegning av Restauration. Tegningen er litt medtatt av årene.


## Referanser


## Litteratur
*Ingrid Semmingsen: *Drøm og dåd. Utvandringen til Amerika*. Aschehoug 1975. ISBN 82-03-06578-3 ISBN 82-03-06579-1

## Eksterne lenker

* Nettsted for stiftelsen som bygger kopien av «Restauration»
* Kopi av «Restauration» sjøsatt, nyhetsmelding fra NRK Rogaland, 15. april 2010
Ledaal

**Ledaal** på Eiganes i Stavanger er en herregård som ble bygget som lyststed for Kiellandfamilien i perioden 1799 til 1803. Ledaal er i dag en del av Museum Stavanger. I tillegg til å være museum har Ledaal funksjon som kongebolig.

Byggherre var kjøpmann og hoffagent Gabriel Schanche Kielland og hans kone Johanna Margaretha Bull.

Navnet Ledaal er satt sammen av den siste bokstaven i hvert av ordene Gabriel, Schanche, Kielland, Johanna, Margaretha og Bull.

Ledaal blir noen ganger nevnt som et kunstnerhjem på grunn av eiernes slektstilknytning til forfatteren Alexander Kielland. Kielland var ofte gjest hos sine slektninger og brukte huset, familien og dens omgangskrets som modeller i flere av sine verk. Han bodde imidlertid aldri her.

Eiendommen var før den fikk navnet Ledaal, kjent under navnene Egenes løkke B1 og Canaen.

## Referanser

## Eksterne lenker
* 
* Ledaal på nettsiden til Museum Stavanger AS
*
Eier

En eier er den som innehar den faktiske disposisjonsretten til et objekt som har en viss verdi.

En eiers rettigheter er fastslått i ulike lovverk. Ved fast eiendom kan det være en grunneier. 

Det kan ellers være eieren av en gjenstand, en oppfinnelse eller en kunstnerisk produksjon.

Objektet kan ikke benyttes av andre, uten etter avtale med eieren.
Parada Równości

**Parada Równości** (likhetsparaden) er en årlig demonstrasjon for likestilling av homofile som finner sted i Warszawa. Den er inspirert av Christopher Street Day og initiativet til paraden ble tatt i 1998.

I 2001 samlet det seg rundt 300 mennesker, og året etter 1000 demonstranter. I 2003 deltok 3000 personer i paraden.

I 2004 ble paraden forbudt av Lech Kaczyński, fordi den ifølge Kaczyński var «en fare for den offentlige moral», krenket «religiøse følelser» og bidro til utbredelse av pornografi. Paraden ble også forbudt i 2005, og det ble arrangert en ulovlig demonstrasjon med 3000 deltagere. I forbindelse med demonstrasjonen kom det til voldelige sammenstøt mellom demonstranter og motdemonstranter, og flere arrestasjoner og skadede. Det ble bl.a. kastet egg og stener på demonstrantene.

Paraden fikk betydelig internasjonal oppmerksomhet da den ble forbudt også i 2006. Venstreorienterte tyske politikere varslet at de ville delta i demonstrasjonen for å vise de homofile sin støtte. Nestlederen i det polske regjeringspartiet LPR Wojciech Wierzejski oppfordret til å gripe inn mot disse med vold. Saken førte til at Auswärtiges Amt sendte ut en reiseadvarsel for Polen på grunn av voldstruslene. Få dager før demonstrasjonen ble den likevel tillatt av myndighetene, og den fant sted 10. juni med 10 000 deltagere ifølge politiet. Arrangørene mente det var 30 000 deltagere, mens det i media var tale om mellom 2 000 og 10 000.
Petabyte

En **petabyte** (avledet fra SI-prefikset *[[Peta (prefiks)|peta]]-* ) er en informasjons-størrelse lik en billiard byte.  Størrelsen forkortes vanligvis **PB**.

På grunn av uregelmessigheter ved bruk av binærprefikser i definisjon og bruk av kilobyte, kan det eksakte tallet i vanlig bruk enten være et av de to følgende:
* 1&nbsp;000&nbsp;000&nbsp;000&nbsp;000&nbsp;000 bytes &ndash; 10005, eller 1015.
* 1&nbsp;125&nbsp;899&nbsp;906&nbsp;842&nbsp;624 bytes &ndash; 10245, eller 250.  Denne størrelsen kan defineres utvetydig som en pebibyte.

## Se også
* pebibyte
* petabit
* binærprefiks

## Eksterne lenker
* CacheLogic Survey: P2P Accounts for 10 Petabytes of Data
* Fancy a Million-Gigabtye Hard Drive?
Mikojan-Gurevitsj MiG-23

**Mikojan-Gurevitsj MiG-23** (NATO-kallenavn **Flogger**) er et jagerfly produsert av Mikojan-Gurevitsj, fortrinnsvis for det tidligere Sovjetunionen. Flyet ble imidlertid produsert i stort antall og eksportert til en rekke land hvor det fortsatt er i aktivt bruk. MiG-23 er et en-motors fly med variabel vingegeometri, det vil si at vingenes vinkel kan varieres i forhold til resten av flykroppen.

## MiG-23
MiG-23 er utelukkende et jagerfly. Flyet var tenkt som en erstatning for MiG-21 som hadde for dårlig radar, for kort rekkevidde, og for liten våpenkapasitet.

### Varianter
*Flogger A, Flogger B, Flogger C, Flogger E. Første generasjons MiG-23
*Flogger G, Flogger K. Andre generasjons MiG-23
*Flogger F, Flogger H. Bakkeangrepsvariant (ble utviklet til MiG-27)

### Brukerland
Tidligere: Bulgaria, Tsjekkia, Folkerepublikken Kina (testet egyptiske), Tsjekkoslovakia, Øst-Tyskland, Egypt, Ungarn, Irak, Polen, Romania, Russland/Sovjetunionen, Sudan, Ukraina.

Nåværende: Algerie, Angola, Cuba, Etiopia, India, Jemen, Kasakhstan, Libya, Nord-Korea, Syria, Turkmenistan, Zimbabwe.

## Spesifikasjoner (MiG-23ML)

## Referanser


## Eksterne lenker
* Wings Palette-fargelegging
W.A.S.P.

**W.A.S.P.** er et amerikansk heavy metal-band. Det ble stiftet i Los Angeles, California i 1982 av Blackie Lawless, Randy Piper og Chris Holmes. Piper og Lawless spilte sammen i et annet band før, Sister, og bekjentskapet med Holmes er også knyttet til dette bandet.

W.A.S.P. ble raskt et beryktet band etter debutsingelen «Animal (Fuck Like a Beast)», ikke minst på grunn av sitt heftige sceneshow som inneholdt blod, hodeskaller og tortur av halvnakne damer, samt rått kjøtt som ble kastet ut til publikum. Ryktet deres førte til at formannskapet i Drammen nektet dem å opptre som support for Iron Maiden i Drammenshallen i 1986.

## Diskografi

## Medlemmer

### Galleri nåværende medlemmer

Fil:02-08-2014-W.A.S.P. at Wacken Open Air-JonasR 18.jpg|Blackie Lawless
Fil:02-08-2014-W.A.S.P. at Wacken Open Air-JonasR 04.jpg|Doug Blair
Fil:02-08-2014-W.A.S.P. at Wacken Open Air-JonasR 16.jpg|Mike Duda


## Konsertmusikere

## Gjestemusikere

## Konserter i Norge

## Galleri

Fil:Blackie Lawless of W.A.S.P. in performance (2006).jpg|W.A.S.P. på Folken i Stavanger, Norge (2006).
Fil:W.A.S.P. in performance (Stavanger, 2006).jpg|W.A.S.P. på Folken i Stavanger, Norge (2006).
Fil:W.A.S.P. - 30.11.2012 Rockfabrik Nürnberg (8248514132).jpg|W.A.S.P. på Rockfabrik i Nürnberg, Tyskland (2012).
Fil:WASP Trix Antwerp 1.jpg|W.A.S.P. på Sala Trix i Antwerpen, Belgia (2017).


## Referanser


## Eksterne lenker
### Offisielle sider
* 
* 
* WASP på MySpace
### Uoffisielle sider
* Arena of Pleasure – Fanside
* Setlist.fms oversikt over W.A.S.P. -konserter i Norge
Valerij Medvedtsev

**Valerij Aleksejevitsj Medvedtsev** (ru: Валерий Алексеевич Медведцев, født 1964) er en russisk tidligere skiskytter og trener.

Under VM 1986 i Oslo ble han dobbeltmester på 10 og 20&nbsp;km. Fire år senere ble han igjen verdensmester på 20 km, i VM 1990 i Minsk. 

Han vant stafettgull under OL 1988 i Calgary, og tok i tillegg sølv både på sprinten og på 20 km. Under OL 1992 i Albertville fikk han en ny stafettmedalje, denne gang sølv med SUS.

Medvedtsev er trener og ektemann til skiskytteren Olga Pyljova. Han var tidligere gift med skiskytteren Natalja Snytina.

## Eksterne lenker
*